Pärast Äripäeva kevadist artiklit, mis rääkis Tallinnas Betooni põigus kerkinud ebaseadusliku prügimäe ümber toimetanud tegelastest, tegi keskkonnainspektsioon kinnistul toimetanud Mihhail Vommi kodus läbiotsimise.
Vommi kirjeldusel istus ta hommikul kell kolmveerand seitse naisega hommikusöögilauas, kui tuldi mitme autoga kohale ning kaasa viidi tema telefon, arvuti ja 5500 eurot sularaha.
Vommi naise Anastassia Filatova firmale AF Haldus OÜ kuulub Maardus Kroodi oja ääres ligi 4000 m2 suurune kinnistu, kuhu on veetud aga ebaseaduslikult ehitus- ja lammutusjäätmeid: kivi ja betooni, aga ka eterniiti, soojustusvilla ja plastitükke, mistõttu keskkonnainspektsioon alustaski juunis väärteomenetluse ning haldusmenetluse.